Dankie vir goeie gebaar | Netwerk24
Dankie vir goeie gebaar
Hannelie Pick, Kroonstad:
Op Saterdag 30 Junie het ek by die bankteller by Standard Bank in Kroonstad geld getrek.
Ek is ’n staatspensioentrekker en die rye was baie lank.
Ek het my geheime kode ingetik, geld ontvang en gewag vir ’n strokie. Ek moes weer my kaart in die masjien druk om ’n strokie aan te vra. In die harwar en vrees dat iemand my vir die geld sal oorrompel, het ek nagelaat om my kaart te neem.
’n Sonstraalvrou het my teruggeroep om my kaart te kry.
Daar is nog goeie mense in die lewe en ek wil vir dié onbekende vrou baie dankie sê.
’n Skelm mens sou my besteel het, maar dié vrou was ’n engel.